PetroChina

PetroChina on suuri kiinalainen öljyalan holdingyhtiö.  PetroChina on julkinen osakeyhtiö. Yrityksen kotipaikka on Peking. Osake on listattu Hongkongin, Shanghain ja New Yorkin pörssissä. Määräävä osake-enemmistö on Kiinan valtion hallussa eli käytännössä PetroChina on valtionyhtiö.

PetroChinan perustettiin 5. marraskuuta 1999 Kiinan valtion omistaman China National Petroleum Corporation -yhtiön (CNPC) toiminnan uudelleenjärjestelyjen yhteydessä.

Vuoden 2015 tilaston mukaan PetroChina oli markkina-arvoltaan (282,2  mrd. USD) Shanghain pörssin arvokkain yhtiö. Maailman suurimpien yritysten Forbes Global 2000 -listan vuoden 2015 vertailussa PetroChina  katsottiin  useilla mittareilla arvioituna maailman 8. suurimmaksi julkisesti noteeratuksi yhtiöksi.

Listautuessaan pörssiin vuonna 2007 PetroChinan arvo oli yli biljoona dollaria, mutta se on sittemmin laskenut.

Lähteet

Aiheesta muualla

 PetroChinan verkkosivu 

Kiinalaiset energiayhtiöt
Öljy-yhtiöt
Kiinalaiset pörssiyhtiöt
Kiinalaiset valtionyhtiöt
Peking